Tilsynserklæring

for Sct. Albani Skole for skoleåret 2015/16

Tilsynet på skolen har fundet sted den 20. og 21. januar 2016.

Tilsynet er foretaget af:

Erik Rønn, Odense kommune

|  |
| --- |
| **Følgende fag og klasser har været besøgt:**4. kl. dansk, 1. kl. dansk, 5. kl. natur/teknik, 8. kl. bio, 4. kl. mat., 2. kl. dansk, 6. kl. dansk.Igen i år har det været en dejlig oplevelse at besøge Sct. Albani Skole. Man bliver modtaget meget positivt, og man føler sig straks velkommen, både på skolens kontor og på lærerværelset. Det er dejligt at være med til morgensamlingen og høre et stykke musik af Beethoven spillet af 3. klasse elevernes blokfløjter. Morgensamlingen er en god begyndelse for alle - både elever og lærere.Ved årets besøgsdage på skolen fik jeg mulighed for at besøge de fleste af skolens klasser. Alle steder bliver der arbejdet solidt og med stor faglighed. |
| **Vurderingen af elevernes standpunkt i dansk:**Efter at have overværet undervisningen i faget er det min klare overbevisning, at elevernes standpunkt er helt i overensstemmelse med, hvad man kan forvente af tilsvarende elever i folkeskolen. |
| **Vurderingen af elevernes standpunkt i matematik:**Efter at have overværet matematikundervisningen er det min klare overbevisning, at elevernes standpunkt i faget matematik er helt på niveau med tilsvarende elevers standpunkt i folkeskolen.  |
| **Vurderingen af elevernes standpunkt i engelsk:**Selv om jeg i år ikke overværede undervisningen i engelsk er det min klare overbevisning, at elevernes standpunkt i faget er helt på niveau med tilsvarende elevers standpunkt i folkeskolen. Jeg har deltaget i adskillige engelsktimer de foregående år  |
| **Vurdering af, om skolens samlede undervisningstilbud ud fra en helhedsvurdering står mål med, hvad der almindeligvis kræves i folkeskolen:**Efter at have overværet og deltaget i den daglige undervisning , talt med lærere og ledelse og kigget på undervisningsmaterialer, er det min sikre overbevisning, at undervisningen absolut lever op til de krav og mål, der forventes i en dansk folkeskole. Skolen foretager løbende evalueringer af eleverne, og eleverne deltager i de nationale test. Lærere anvender desuden andre relevante test og prøver til evalueringen af undervisningen.Ved gennemgang af prøveresultaterne for 9. kl. fra sidste år kan man se, at eleverne klarer sig fint.Skolens hjemmeside er informativ og giver et godt og klart billede af skolens virke. SkoleIntra benyttes flittigt og hensigtsmæssigt i samarbejde med både forældre og elever. |
| **Vurdering af, om skolen overholder kravet om at forberede eleverne til at leve i et samfund med frihed og folkestyre:**Efter at have haft min daglige gang på skolen gennem flere år, været med til fællessamlinger, fulgt det daglige liv på lærerværelset og deltaget i mange forskellige former for undervisning, er det min vurdering, at skolen absolut lever op til kravet om at forberede eleverne til at leve i et samfund med frihed og folkestyre. |
| **Vurdering af undervisningsmaterialets faglige og pædagogiske kvalitet:**Skolen råder over er bredt udvalg at undervisningsmaterialer, samt undervisningssystemer af nyere dato. Alle klasseværelser er udstyret med interaktive tavler. Og på skolen har eleverne adgang til mange computere. Skolen har et velfungerende trådløst netværk. En computer er fast inventar i alle klasser, og den benyttes hensigtsmæssigt og flittigt.Mange faciliteter uden for skolens område inddrages i undervisningen, bl.a. Centralbiblioteket og Skt. Jørgenshallen. |
| **Evt.bemærkninger:**Det er altid en stor fornøjelse at besøge skolen, som jeg har besøgt en del gange i det forløbne år. Man bliver i godt humør, når man færdes på skolen og fornemmer det store engagement både ledelse, elever og lærere lægger i arbejdet for at skabe en god skole. Det er også dejligt at se, hvordan elever med forskellige etniske baggrunde omgås hinanden med stor ligeværdighed. |

Den 1. februar 2016

Erik Rønn

Odense kommune